b"\n_START_ARTICLE_\nErnst-Alfred Thalmann\n_START_SECTION_\nTraject\xc3\xb2ria\n_START_PARAGRAPH_\nVa estudiar Dret a les universitats de Basilea, Berl\xc3\xadn i Par\xc3\xads i es va doctorar el 1902 a Basilea. Va treballar com a advocat, especialitzat en dret industrial. Va estar en els consells d'administraci\xc3\xb3 de CIBA, Weyer Bank, Lederimport AG, Rheinische Reinsurance i Tabakcompagnie AG, entre d'altres empreses, i va ser membre de la Cambra de Comer\xc3\xa7 de Basilea._NEWLINE_Durant la seva joventut va ser un dels pioners del futbol su\xc3\xads. Va jugar com a mig i defensa al FC Basel, club del qual tamb\xc3\xa9 va ser president durant dotze anys, en cinc per\xc3\xadodes diferents (1900-1901, 1902, 1903-1907, 1908-1913 i 1914-1915). Tamb\xc3\xa9 fou internacional amb la selecci\xc3\xb3 su\xc3\xafssa. El 1909 es trasllad\xc3\xa0 a viure a Barcelona i jug\xc3\xa0 al FC Barcelona amb qui va guanyar dos campionats de Catalunya. Posteriorment va jugar a Su\xc3\xafssa amb el FC St. Gallen._NEWLINE_Pol\xc3\xadticament, va militar al Partit Radical Democr\xc3\xa0tic de Su\xc3\xafssa. Entre 1911 i 1937 va ser diputat cantonal de Basilea-Ciutat. De 1928 a 1935 va representar a aquest cant\xc3\xb3 com a diputat al Consell dels Estats. A partir de 1929 va ser rector de la Universitat de Basilea. Va ser tamb\xc3\xa9 un destacat col\xe2\x80\xa2leccionista d'art i, com a tal, va ser comissari del Museu d'Art de Basilea."